En resumit, e incontestablaments, çò que trionfaue en Waterloo, çò qu’arrie darrèr de Wellington, çò que l’amiaue toti es sòns paishons de mariscau d’Euròpa, çò que hège redolar alègraments es carretades de tèrra plies de uassi entà quilhar eth ticolet deth leon, çò que hec inscríuer trionfauments en aguest pedestau era data: 18 de junh de 1815; çò qu’encoratjaue a Blucher a guinhauetejar e a acabar damb era derrota, çò que de naut de tot dera planhèra de Mont-Saint-Jean s’inclinaue sus era França coma sus ua prenuda, qu’ère era contrarevolucion.